Kom ervaar die digwêreld deur kinders se oë. Hierdie digbundel bevat hope kindergedigte wat humoristies is van aard, maar daar is ook ‘n paar dieper gedigte vir die volwassenes. Kom lees meer oor die dom hekse van Kwaggafontein, die mieliemonster, familiebaai, tydens eksamen, Spokie le Roux en nog vele meer. Hierdie bundel sal jou vir ure besig hou en jy sal dit baie geniet.
“Die eerste 20 lede wat hulle name opsit, mag deelneem aan ons eie-bundel kompetisie. Jy skryf 100 gedigte op jou eie tyd. …”
Op 30 Mei 2018, stuur hulle elkeen vyf van hul beste gedigte in vir keuring deur onafhanklike keurders.
Rym en gedigte gaan hand aan hand. Deesdae beweer die vrydigters dat dit nie meer nodig is om gedigte te laat rym nie en dat alle voorgeskrewe reëls nie meer geld nie. Wenk vir die week: Lees gereeld ander digters se werk. Jy sal gou agterkom waarmee jy gemaklik voel en waarmee nie. Skep dan jou eie basis vir jou skryfwerk. Onthou net, hoe vry jy ookal verkies om te skryf, reëls geld nog in sekere instansies.
Skryf- en veral digkuns is ‘n proses. ‘n Ontdekkingsreis waar mens begin met ‘n gedagte of woorde wat in jou denke ontwaak. Wanneer jy begin herkou aan die woorde (dit oor en oor herhaal) begin dit soos suurdeeg ontwikkel. Dit neem toe in volume en daar kom woorde en gedagtes toenemend by. Skryf al hierdie woorde en gedagtes soos dit opkom in jou neer (die kans dat jy alles gaan onthou, is uiters skraal). Wanneer jy genoeg gedagtes neergeskryf het, begin jou gedig rofwerk gestalte aanneem. Skryf eers alles neer soos dit in jou kop kom, al maak dit nie sin of rym dit nie. Sodra jy alles neergeskryf het, kan jy begin vorm gee aan jou gedig.
Wenk: Skryf elke oggend alles neer wat in jou kop kom, jy weet nooit wanneer jy dit kan gebruik of iets skeppend daarvan kan maak nie. Dit is ook goed om skryffiks te bly.